**DIRECȚIA TRANSPORT AERIAN  *Nr. ……………….***

***Data:09.02 .2017***

**REFERAT DE APROBARE**

Prin Ordinul nr. 569/2011, Ministerul Transporturilor a încredinţat Societăţii Naţionale "Aeroportul Internaţional Mihail Kogălniceanu - Constanţa" - S.A, în conformitate cu reglementările europene în domeniul ajutorului de stat, un serviciu de interes economic general (SIEG) pentru prestarea unor activităţi ce reprezintă obligaţie de serviciu public**, serviciu care a expirat la data de 31.12.2016.**

Aeroportul Constanţa este aeroport strategic care, prin prisma obligaţiilor asumate de România cu partenerii militari strategici, trebuie să menţină infrastructura aeroportuară în stare operaţională 24 de ore din 24, 7 zile din 7. Menţinerea în stare operaţională a aeroportului Constanţa, 24/24 h, 7 zile din 7 este o misiune specială de serviciu public pe care aeroportul, dacă ar ţine seama de propriile interese comerciale, nu şi-ar putea-o asuma.

Acordarea compensaţiei de la bugetul de stat, prin bugetul MT, pentru menţinerea în stare operaţională a aeroportului reprezintă ajutor de stat, care poate fi acordat doar în baza unui Memorandum aprobat de Guvernul României, conform dispoziţiilor art. 7, alin 1 din OUG nr.77/2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr.21/1996.

La data de 09.02.2017, Guvernul României a aprobat Memorandumul cu tema: *Încredinţarea serviciului de interes economic general la Societatea Naţională „Aeroportul Internaţional Mihail Kogălniceanu – Constanţa” – S.A şi acordarea compensației pentru îndeplinirea obligației de serviciu public.* În baza acestui memorandum şi având în vedere dispoziţiile Deciziei 2012/21/UE a Comisiei privind aplicarea articolului 106 alineatul (2) din Tratatul privind funcţionarea Uniunii Europene în cazul ajutoarelor de stat sub formă de compensaţii pentru obligaţia de serviciu public acordate anumitor întreprinderi cărora le-a fost încredinţată prestarea unui serviciu de interes economic general, a fost elaborat proiectul anexat de Ordin al ministrului transporturilor prin care se încredinţează serviciul de interes economic general către SN "Aeroportul Internaţional Mihail Kogălniceanu - Constanţa" - S.A, până la data de 31.12.2017 (conform recomandării Consiliului Concurenței, adresa 1305/2017), stabilindu-se totodată condiţiile în care se acordă şi compensaţia pentru ducerea la îndeplinire a obligaţiei de serviciu public asociat serviciului.

Menţionăm că în proiectul bugetului Ministerului Transporturilor pentru anul 2017 sunt prevăzute sumele necesare finanţării serviciului de interes economic general, care va fi încredinţat la SN "Aeroportul Internaţional Mihail Kogălniceanu - Constanţa" - S.A”.

Faţă de cele de mai sus, a fost elaborat *proiectul de* *Ordin privind încredinţarea serviciului de interes economic general la Societatea Naţională „Aeroportul Internaţional Mihail Kogălniceanu – Constanţa” – S.A.,* pe care vă rugăm să-l aprobaţi.

**Director**

**Mihail IONESCU**